ועדת הכלכלה, כנסת 25, פרוטוקול מספר 31, 2023-02-20 00:00

דוד ביטן: 	בוקר טוב לכולם, נפתח את הישיבה

דוד ביטן:  הנושא על סדר היום: הצעת חוק התחרות הכלכלית (איסור פגיעה ביבוא מקביל או ביבוא אישי) (הוראת שעה), התשפ"ב-2022

דוד ביטן:  אני מודה לכבוד השר שנמצא איתנו

דוד ביטן:  אם אתה מגיע עד לפה לדיון כנראה שהנושא חשוב

דוד ביטן:  אתה רוצה להגיד משהו לפני שמתחילים?     

ניר ברקת: קודם כל, ברכות ליושב-ראש, לכל חברי הכנסת, לשרה הקודמת אורנה ברביבאי שעשתה איתי חפיפה מכובדת וראויה

ניר ברקת:  החוק הזה שאנחנו שמים הוא המשך למה שהיה לפני, אנחנו מכבדים את הרציפות

ניר ברקת:  אני רוצה לומר לכל החברות והחברים שנוכחים כאן, אני שותף שלכם

ניר ברקת:  אנחנו במשרד רואים חשיבות גדולה מאוד להיות בקשר איתך, היושב ראש, ועם כל אחד מחברי הכנסת

ניר ברקת:  חבר כנסת שירצה מידע, שירצה לשבת ולשמוע, שירצה לקדם נושאים - הדלת שלנו פתוחה

ניר ברקת:  בתחום הכלכלי של הורדת יוקר המחייה והמלחמה ביוקר המחייה אין אופוזיציה וקואליציה, אנחנו כולנו באותו צד, וחשוב להגיע להבנות ולקדם את כלכלת ישראל

ניר ברקת:       ספציפית, אדוני היושב ראש, החוק הזה הוא אחד מצעדים רבים שאנחנו הולכים לנקוט

ניר ברקת:  בקרוב מאוד נציג סדרה של תכניות וחקיקות שיטפלו בכל הנושא של יוקר המחייה

ניר ברקת:  הצעד הראשון שמונח היום בא לוודא שלא מונעים ייבוא מקביל

ניר ברקת:  יש צעדים נוספים שנעלה במעלה הדרך, כמו איך אנחנו מפרקים חסמים ומאפשרים ליבואנים מקבילים להביא מאסה של סחורה ושירותים לישראל

ניר ברקת:  החוק הזה בא למנוע את חסימת הייבוא המקביל

ניר ברקת:  אנחנו מרחיבים את הקשת ואת הכלים שיש לממונה על התחרות להעניש אם מישהו מונע תחרות

ניר ברקת:  מי שיפגע בתחרות ולא יאפשר ייבוא מקביל ישלם על זה מחיר כבד

ניר ברקת:  אם לא תהיה כאן ענישה משמעותית הם לא יירתעו

ניר ברקת:  אנחנו עדים לכך שלא פעם ולא פעמיים יבואן בלעדי מונע ייבוא מקביל בצורות שונות, או מוציא את החשק של אנשים לעשות ייבוא מקביל - הדבר הזה בסוף מתגלגל על הצרכן, ואנחנו כולנו, עם כל המחלוקות של ימין ושמאל, משלמים את המחירים

ניר ברקת:  אני מבקש שתעזרו לנו להילחם בתופעה הזאת

ניר ברקת:  אני מבטיח לכם שהשילוב של המלחמה בתופעה הזאת ביחד עם החקיקה הנוספת שבדרך, שתאפשר בצורה דרמטית להכניס יותר ייבוא מקביל ובמחירים יותר זולים,  יעשה את שלו

ניר ברקת:  בקרוב מאוד נציג את התכניות החדשות והמשלימות של התכנית הזאת ולכן אני מבקש את הסיוע שלכם

דוד ביטן: יש שתי בעיות שאני מבקש שתחשבו עליהן

דוד ביטן:  אחת, הנושא של תעודת מקור

דוד ביטן:  דיברו איתי הרבה מאוד יבואנים על כך שזה חסם שעושה בעיה

דוד ביטן:  אנחנו נפתור את זה במסגרת החוק הזה, כי זה שהיצרנים לא נותנים תעודת מקור זה דבר שמשפיע על הכל

דוד ביטן:  אנחנו לא עושים כלום בזה שאנחנו מאפשרים ייבוא מקביל כשיש בעיה עם תעודת מקור

דוד ביטן:  בעיה שנייה היא, וזה לפי הייעוץ המשפטי שקיבלתי, שהעבירות עצמן לא מספיק מוגדרות, במיוחד כשיש קנס כזה גדול של עד 100 מיליון שקל או עד 112 מיליון

דוד ביטן:  יש לנו רעיון איך לפתור את הבעיה הזאת במסגרת הדיון הזה

דוד ביטן:  גברתי השרה לשעבר, בבקשה

אורנה ברביבאי: שר הכלכלה, שוב פעם בהצלחה

אורנה ברביבאי:  להתעסק עכשיו ביוקר המחייה זה דבר הכרחי, זה חשוב, זה משמעותי, וטוב עשה שר הכלכלה שהמשיך בדין רציפות את הצעת החוק, זה שימח אותי מאוד

אורנה ברביבאי:  אני חושבת שבנסיבות החמורות כל כך של פגיעה בכלכלת ישראל בשל הרפורמה, 120 חברי הכנסת היו צריכים להתעסק ביוקר המחייה, במה שמפריע

דוד ביטן: אנחנו מתעסקים בזה יום-יום

אורנה ברביבאי: אני רוצה לברך אותך, יושב ראש הוועדה, אני שמחה שאתה ממקד את העיסוק וממשיך לטפל באזרחי המדינה

אורנה ברביבאי:  אני רוצה להגיד לממונה על התחרות, למיכל כהן, שבעצם העלאת החוק הזה כבר בכנסת הקודמת היה פוטנציאל גדול

אורנה ברביבאי:  אני מייחסת לחוק חשיבות, משום שהוא מוריד ריכוזיות ומגביר תחרות, וזה כל מה שרצינו

דוד ביטן: אז למה אתם מגישים כל כך הרבה הסתייגויות?     

אורנה ברביבאי: כי סעיף שלם שהוצא מהחוק מעקר את עניין התחרות

דוד ביטן: מהחוק הזה?     

אורנה ברביבאי: בחוק ההסדרים יש סעיף שמדבר על צמצום, או על הורדת הדרישה מהיבואן לדרוש מהיצרן, מהספק המקורי, מונופול על עצם הייצוא

דוד ביטן: זה מעקר את מה שכתוב פה?     

אורנה ברביבאי: כן

אורנה ברביבאי:  אני מציעה להתכתב עם הטיוטה של ההסדרים, כדי לראות - -      

דוד ביטן: אומרים לי שזה לא קשור

אורנה ברביבאי: אני מדברת על זה שחוק ההסדרים סותר סעיף מאוד משמעותי בהצעת החוק הזאת

דוד ביטן: היועץ אומר שלא

אמנון מרחב: הייתה הצעה בחוק ההסדרים שתאסור על יבואן מקומי להתקשר עם יצרן בחו"ל שעושה גיאו-בלוקינג גיאוגרפי על ישראל

אמנון מרחב:  זאת אומרת, אם היצרן בחו"ל אוסר על ייבוא מקביל לישראל, ייאסר על היבואן המקורי להתקשר איתו

דוד ביטן: מה זה סותר? זה דווקא טוב

אמנון מרחב: זה הוסר כרגע מחוק ההסדרים

דוד ביטן: למה שלא נכניס את זה פה? למה זה סותר את החוק הזה?     

מיכל כהן: כולם מסכימים על העובדה שייבוא מקביל הוא משהו שיש בו את היכולת להוריד מחירים למותגים שכבר נמצאים כאן

מיכל כהן:  אנחנו רוצים לעודד ייבוא מקביל, רוצים למנוע פגיעה בייבוא מקביל

מיכל כהן:  אנחנו רוצים להיות מסוגלים להטיל קנס על היבואן הרשמי אם הוא עושה משהו כדי לפגוע בייבוא מקביל, אם הוא עושה משהו כדי שייבוא מקביל לא יוכל להתרחש

דוד ביטן: תתייחסי למה שהיא אמרה

מיכל כהן: ההצעה הזאת אוסרת על היבואן הישראלי ללכת ליצרן ולהגיד לו: "תשמע, זה הביא ככה, זה הביא ככה, לך תעצור אותם"

מיכל כהן:  אם היצרן עצמו מחליט שהוא לא רוצה שיבואן שלו לפולין, למשל, ימכור לישראל דרך האינטרנט ולכן הוא אוסר את זה, זה מה שנקרא גיאו-בלוקינג

דוד ביטן: זה ירד?     

מיכל כהן: זה ירד מההסדרים

דוד ביטן: למה?     

מיכל כהן: בגלל ההבנה המשפטית והפרקטית שזה לא אכיף, בגלל שאין לנו דרך לאכוף את זה על היצרן בחו"ל

דוד ביטן: זה עושה לנו בעיה

מיכל כהן: זה לא פוגע בהצעת החוק הזאת

דוד ביטן: אם אני יכול להכניס את זה לפה, למה שאני לא אכניס את זה?       

איתי עצמון: בגלל שיש עם זה בעיות

דוד ביטן: איזו בעיה?     

איתי עצמון: אכיפה

מיכל כהן: יש כאן בעיות משפטיות, יש כאן בעיות בסחר

מיכל כהן:  היצרן בחו"ל חושב על מה הוא עושה מול כל העולם

מיכל כהן:  אם אנחנו נאסור על יבואן להתקשר עם יצרן שעושה את זה, יכול להיות שלא יהיה - -      

דוד ביטן: שלא יהיה מוצר בארץ

אורנה ברביבאי: נראה לי פחות סביר

דן אילוז: אנחנו לא שוק כזה גדול שאנחנו יכולים להגיד לכל החברות הבינלאומיות - -      

דוד ביטן: הוא יכול למכור לכולם, לא רק ליצרן או למישהו ספציפי

דוד ביטן:  זה לא שהוא לא יכול למכור

דוד ביטן:  זאת החלטה של היצרן אם למכור או לא

דן אילוז: אני מסכים עם העיקרון, אבל הבעייתיות היא אמיתית

דן אילוז:  היא לא סתם אומרת שיש בעייתיות

אורנה ברביבאי: אפשר ללכת לקצה ולהגיד שזאת בעייתיות שלא תיפתר, ואפשר גם לנסות לפתור אותה מבחינה משפטית

אורנה ברביבאי:  אם אנחנו רוצים באמת להגביר תחרות, זה חלק מהעניין

דוד ביטן: אני חושב שכן צריך להכניס את זה, אבל אומרים לי שזה יעכב את החוק

ניר ברקת: כל הרעיון הוא לא לעכב את מה שאנחנו חושבים שטוב

ניר ברקת:  תמיד אפשר להוסיף עוד

ניר ברקת:  אם המשמעות היא שיצרן יצטרך לשקול, או יימנע ממנו למכור סחורה בישראל, הם מהר מאוד יישרו קו

מיכל כהן: אם מחר בבוקר היצרן יחתום על הסכם כזה עם היבואן שלו בצרפת, אוטומטית היבואן שלנו נהיה מפר

דוד ביטן: לא נתייחס לזה בחוק הזה, אבל אני רוצה התחייבות של המשרד לכך שאם ייפתרו כל הבעיות אתם תעשו תיקון

דוד ביטן:  תנסו לפתור את הבעיות המשפטיות והכלכליות האלה ואז תבואו עם תיקון מטעם המשרד

ניר ברקת: אנחנו נחזור לאנשי האוצר, נראה אם אנחנו עדיין יכולים להשאיר את זה כפי שהיה

דוד ביטן: למה זה הוראת שעה? ייבוא מקביל צריך להיות קבוע

דוד ביטן:  תעשו חוק ואם צריך תתקנו אותו

ניר ברקת: 	ככה קיבלנו את זה

דוד ביטן: אנחנו לא רוצים הוראת שעה

מיכל כהן: מדובר פה בהוראה חדשה, חדשנית

דוד ביטן: אני רוצה שהייבוא המקביל שעוזר לנושא של יוקר המחייה יישאר כל הזמן

דוד ביטן:  למה אני צריך הוראת שעה פה? אנחנו נבטל את הוראת השעה

ניר ברקת: אני בוודאי לא מתנגד

יעל דיין: אם מבטלים את הוראת השעה, היכולת שלנו לעקוב אחרי ההשפעות של ההוראה - -     

דוד ביטן: 	תעקבו על מה שאתם רוצים

יעל דיין: ודאי שנעקוב

איתי עצמון: בכל מקרה יש דיווח לוועדה

דוד ביטן: דיווח לוועדה יהיה

דוד ביטן:  אם זה לא בסדר, אם יש בעיות, הם יגישו תיקון לחוק

דוד ביטן:  אני לא רוצה הוראת שעה פה

איתי עצמון: דיווח לוועדה מחייב אותם - -     

דוד ביטן: מוסכם שיהיה דיווח

יעל דיין: הייתה כבר הוראת שעה בחוק

דוד ביטן: אנחנו לא רוצים הוראת שעה פה

דוד ביטן:  המסר שאת מעבירה בהוראת שעה הוא מסר לא נכון

יעל דיין: אנחנו חשבנו שהוראת השעה הקודמת לא מספקת, שהיא חלשה מידי, ולכן כשהיא פקעה הייתה לנו האפשרות להביא משהו שאנחנו חושבים שיש לו יותר משמעות ויותר שיניים

דוד ביטן: שיהיה לו יותר שיניים בלי הוראת שעה

דן אילוז: אני רוצה להודות לשר וליושב ראש הוועדה על כך שהם שמו את הנושא של יוקר המחייה במרכז

דן אילוז:  אנחנו לא מסכימים תמיד על כל דבר, דוד, אבל פה אני מאוד מעריך שיוקר המחייה נמצא בסדר עדיפות  גבוה

דן אילוז:  ייבוא מקביל חשוב משתי סיבות - אחת, מעצם טבעו הוא מגביר תחרות, ושתיים, הוא מגביר תחרות בתוך העולם של הייבוא

דן אילוז:  אני מאוד תומך בהצעה הזאת שבאה כדי לשמור על הייבוא המקביל, ואני מודה לכם שאתם נלחמים למען הפחתת יוקר המחייה

דוד ביטן: ייבוא מקביל כבר יש, נכון? האם הניסיון של משרד הכלכלה ורשות התחרות מראה שזה הוריד את המחירים?      

מיכל כהן: ייבוא מקביל הוא פוטנציאל להוריד מחירים

דוד ביטן: אבל בפועל יש כבר ייבוא מקביל

מיכל כהן: יש ייבוא מקביל

דוד ביטן: זה  הוריד או לא הוריד מחירים?     

מיכל כהן: בוודאי שזה מוריד

סימון מושיאשוילי: כל המטרה שלנו היא להקל על הצרכן באמצעות הייבוא המקביל

סימון מושיאשוילי:  אני חושב ללכת צעד אחד לפני – יש לנו את הייבוא האישי

דוד ביטן: ייבוא אישי מופיע בחוק אחר

דוד ביטן:  יש חוק שהעברנו לפני שבע שנים בעניין הזה

סימון מושיאשוילי: גם כאן יש

סימון מושיאשוילי:  אני יודע שכשאדם רוצה להביא רכב בייבוא אישי, חברות הביטוח לא ששות לבטח אותו

סימון מושיאשוילי:  יש שתי חברות ביטוח שהערימו לא מעט קשיים בביטוח של רכב בייבוא אישי

דוד ביטן: מה, כשמביאים אותו מחו"ל?     

סימון מושיאשוילי: נכון

אורנה ברביבאי: אגב, זה בעיקר תעודת המקור שציינת קודם

דוד ביטן: אנחנו נפתור את הבעיה של תעודת מקור

דוד ביטן:  החוק הזה לא יצא בלי זה

סימון מושיאשוילי: מדובר באותו רכב, באותם חלקים, באותם חלפים

סימון מושיאשוילי:  ברישיון הרכב הם לא מציינים את מספר הנקודות שבייבוא הבלעדי כן מציינים

דוד ביטן: אנחנו יכולים בחקיקה להתייחס לביטוח?      

אורנה ברביבאי: אם תטפל בתעודת המקור פתרת את הבעיה

דוד ביטן: את תעודת המקור נכניס לתוך החוק, אין שום בעיה

דוד ביטן:  משרד התחבורה, יש לכם התייחסות לגבי הייבוא האישי?      

לנה גרשקוביץ: הנושא של הביטוח לא נמצא בתחום טיפולנו

לנה גרשקוביץ:  אנחנו בזמנו תיקנו את תקנות התעבורה ככה שכל חברות הביטוח יתייחסו לקוד הדגם של משרד התחבורה ויבטחו לפי זה, אם בתחום של הייבוא האישי ואם בתחום של הייבוא המסחרי

לנה גרשקוביץ:  אנחנו מכירים את הבעיה של תעודות מקור, רק אנחנו לא בטוחים שזה ישפיע על תחום הביטוח

לנה גרשקוביץ:  אנחנו מנסים לפתור את זה לעניין הייבוא של הרכב

דוד ביטן: אנחנו לא נחייב תעודות מקור, כי אם נחייב לא יהיה ייבוא מקביל במכוניות, בטלוויזיות ובשום דבר

דוד ביטן:  אם המכס מחייב אותם ביותר כסף בגלל שאין תעודת מקור, מה עשינו בזה, איפה המאבק ביוקר המחייה? אם הם משלמים יותר כסף יש בעיה

דוד ביטן:  תנו להם קנס

לנה גרשקוביץ: תעודת מקור זו לא דרישה של משרד התחבורה

לנה גרשקוביץ:  גם אם נסדיר את זה בתוך חוק הרישוי, אני לא בטוחה שזה יפתור את הבעיה

לנה גרשקוביץ:  הדרישה היא של המכס

דוד ביטן: אנחנו נכניס בחוק שהמכס לא ידרוש

דוד ביטן:  אנחנו לא נחייב תעודות מקור, כי זה יוצר בעיה בייבוא המקביל

רקפת שי: המדינה התחייבה לזה בהסכמים

דוד ביטן: לא

דוד ביטן:  אתם דורשים תעודות מקור כדי לקבל יותר כסף

איתי עצמון: יש בעיה משפטית - -     

דוד ביטן: איזו בעיה משפטית?      

רקפת שי: מדינת ישראל חתומה על הסכמים עם מדינות אחרות, שזה התנאי לקבל את ההנחה

דוד ביטן: אם הם לא נותנים, איזה ייבוא מקביל יהיה? חלק מהיצרנים לא נותנים לאנשים את תעודת המקור

רקפת שי: אנחנו נחרוג מההסכם?     

דוד ביטן: לא מעניין אותי ההסכמים הבינלאומיים

דוד ביטן:  ההסכם הבינלאומי לא מחייב אותך לגבות כסף

רקפת שי: הוא כן מחייב

ניר ברקת: אדוני היושב ראש, אתה צודק, אנחנו ניתן לזה מענה במעלה הדרך

דוד ביטן: לא, זה יהיה בחוק הזה

מיכל כהן: מי שדורש תעודת מקור עושה את זה כדי לקבל פטור ממכס

דוד ביטן: לא מעניין אותי, שיהיה פטור ממכס

דוד ביטן:  אנשים לא מקבלים תעודת מקור מכל מיני סיבות

דוד ביטן:  גם עם מכון התקנים יש בעיה, זה לא רק המכס, תסלחי לי

דוד ביטן:  אני אומר לך חד וחלק, זה אחד הבלמים לייבוא מקביל

ניר ברקת: זה הבלם הראשי

מיכל כהן: החובה לקבל תעודת מקור מותנית ברגולציה אחרת, לא בחוק התחרות

דוד ביטן: אנחנו נתייחס לרגולציה הזאת בחוק הזה

ניר ברקת: דוד, זה חוק אחר

ניר ברקת:  אנחנו מחויבים לעשות את זה, אני מסכים איתך

דוד ביטן: כבוד השר, את הנושא הזה נפתור עכשיו, לא בעוד שנה או בעוד חצי שנה

דוד ביטן:  זה פוגע גם בתחרות

מיכל כהן: אנחנו מסכימים

דוד ביטן: אז מה הבעיה? איפה הייתם עד עכשיו?     

מיכל כהן: צריך לבטל את החובה להביא תעודת מקור

מיכל כהן:  החובה הזאת לא נמצאת בחוק התחרות, היא נמצאת בחוקים אחרים

דוד ביטן: אנחנו לא נסיים את החוק הזה השבוע כי ניתן צ'אנס לפתור את הבעיה של מה שכתוב בחוק ההסדרים, אבל בינתיים תראו איך אנחנו מכניסים את הנושא של תעודת מקור לחוק הזה

אמנון מרחב: תעודת המקור נדרשת אך ורק לעניין אחד, וזה הפטור ממכס

דוד ביטן: לא נכון, גם מכון התקנים דורש

אמנון מרחב: מכון התקנים לא דורש תעודת מקור לצורך הבדיקות שלו

דוד ביטן: שמעתי מיבואנים מקבילים שזה עושה להם בעיה לא רק במכס

אמנון מרחב: 	 אנחנו נבדוק אם מכון התקנים דורש את זה, כי תעודת המקור נדרשת רק מכוח הסכמי הסחר הבינלאומיים

רועי ארפי: רשות המסים מוציאה את החשק ליבואנים מקבילים לייבא

רועי ארפי:  לא הגיוני שליבואן מקביל שמייבא רכב זהה לדגם שהיבואן הישיר מייבא מגיע גירעון עם ריבית דריבית

דוד ביטן: זה רק במכס או בעוד נושאים?     

רועי ארפי: הנושא של התחרות הוא בעיקר במכס, אבל כמובן שיש עוד עניינים

דוד ביטן: איפה עוד?     

רועי ארפי: אם זה בנושא המוסכים, אם זה בנושא של חלפים

רועי ארפי:  אם לקוח שקנה רכב בייבוא מקביל נכנס למוסך, המוסך עושה לו שרירים

רועי ארפי:  ברגע שהמוסך רואה שהוא קנה רכב בייבוא מקביל, הוא מתחיל לעשות לו - -      

דוד ביטן: מכון התקנים דורש?     

רועי ארפי: לא קשור מכון התקנים

רועי ארפי:  הייבוא המקביל זה לא רק תעודות מקור

דוד ביטן: ברור שהמכס רוצה לגבות עוד כסף, אין על זה ויכוח

רועי ארפי: ברגע שאזרח שקנה רכב בייבוא מקביל נכנס למוסך, הנציגים של המוסך מוציאים לו את החשק

רועי ארפי:  מה זאת אומרת מוציאים לו את החשק? הם לא יביאו לו את החלק שנמצא במלאי ויסדרו לו את זה תוך שעתיים-שלוש או תוך יום-יומיים, אלא הם יגידו לו: "אדוני, אני מזמין לך את החלק, תמתין"

רועי ארפי:  הם מעדיפים את הלקוחות שלהם שקנו ישירות דרכם מאשר את הייבוא המקביל, וזו אפליה

רועי ארפי:  אתם צריכים שהמפקחים שלהם יהיו לקוחות סמויים כדי שהיבואנים הישירים יפחדו

דוד ביטן: תתייחס לתעודות המקור

דוד ביטן:  צריך להביא את שר האוצר לפה כדי שיכניס תיקון לסעיף 14 בצו ייבוא חופשי

דוד ביטן:  אני יודע שמשרד הכלכלה ומשרד התחבורה בעד תיקון, רק רשות המסים לא מוכנה לשמוע על שום דבר

דוד ביטן:  יש לכם שבוע עד לדיון הבא להתייחס לנושא ולפתור את הבעיות ביניכם בעניין הזה

דוד ביטן:  ברור שרשות המסים רוצה לגבות עוד כסף, אבל זה פייר לגבות כשהיבואן המרכזי לא נותן ליצרן תעודת מקור? זה נראה לכם הגיוני? אם אתם גובים כספים, אין בעיה, מגיע לכם, אבל לא בצורה כזאת

דוד ביטן:  תסירו את החסם הזה

דוד ביטן:  איך אתם רוצים שהיבואן המקביל יוריד מחירים אם הוא צריך לשלם לכם עוד 15%?      

ניר ברקת: אנחנו בסוף צריכים ליישר קו עם אירופה, עם מה שמקובל באירופה

ניר ברקת:  בתוך אירופה אין גיאו-בלוקינג

ניר ברקת:  אנחנו צריכים לעשות הכל כדי שלא יעשו עלינו גיאו-בלוק

ניר ברקת:  אם באירופה אין מיסים, גם אצלנו לא יהיו מסים

ניר ברקת:  היישור קו עם הצורה שבה האירופאים עובדים, לשם אנחנו שואפים

ניר ברקת:  סדר היום שלנו הוא להשוות

ניר ברקת:  גם אתם, ככל שתאירו את עינינו לפערים בין איך עובדים באירופה לאיך עובדים בישראל, אנחנו נהיה שם

ניר ברקת:  אם יש מקומות שבהם האוצר גובה מעל ומעבר למה שמקובל באירופה, הדרישה שלנו צריכה להיות ליישר קו עם מה שמקובל באירופה

דוד ביטן: אתם מנצלים את זה שהיצרן לא מוכן לתת תעודת מקור? זה מה שמונע את הורדת המחיר בייבוא המקביל בענפים מסוימים, כי ברור שכשמביאים בייבוא מקביל מטרנה אין תעודת מקור

דוד ביטן:  מה, אתם לא חלק מהעם, אתם לא מבינים שהנושא של יוקר המחייה זה הנושא הכי חשוב היום?      

רועי ארפי: אנחנו רק רוצים שוויון וודאות

רועי ארפי:  אנחנו לא רוצים איזו שהיא הנחה לעומת היבואן הישיר

רועי ארפי:  שוויון וודאות זה מה שצריך בייבוא המקביל, וכרגע אין ודאות ואין שוויון

שלום דנינו: ההתעללות בייבוא האישי ממשיכה, ואני אתן לכם שתי דוגמאות

שלום דנינו:  הביטוח של הרכב זה רק לפי המחירון של לוי יצחק

שלום דנינו:  זה שצריך לשלוח סוכן, לבדוק את האוטו - רק על זה הוא לוקח 5,000 - זאת המצאה של בוננזה שלא שמעתי עליה

שלום דנינו:  דבר שני זה שכשאתה מביא את האוטו אתה צריך לבוא לחולון ושם מבקשים ממך להתקין גרר

שלום דנינו:  יש הגבלות בלתי רגילות

שלום דנינו:  אם השר דיבר על להוציא את החשק, זה בדיוק  הביטוי

דוד ביטן: עד הישיבה הבאה תשבו איתם ותראו איך אתם מטפלים בזה בחוק הזה

איתי עצמון: 	הנושא של ייבוא רכב והחסמים שנובעים מייבוא רכב מטופלים בין היתר בחוק ספציפי, בחוק רישוי שירותים ומקצועות הרכב, שזה חוק שמשרד התחבורה מפקח עליו

דוד ביטן: נתקן פה את החוק ההוא

דוד ביטן:  אם זה נושא חדש, יגידו שזה נושא חדש ונבוא לוועדת הכנסת

גל ברנס: הנושא של תעודת מקור זה לא מתוקף חוק, זה מתוקף הסכם הסחר שלנו עם האיחוד האירופי

גל ברנס:  יש מורכבויות בלעקוף את הסכם הסחר עם האיחוד האירופי דרך חקיקה

גל ברנס:  באמת נקבע מכס של 7% על חלק מהרכבים שלא יודעים להביא תעודת מקור בייבוא מקביל

דוד ביטן: אתם פוגעים ביוקר המחייה בגלל ההוראות האלו

דוד ביטן:  אני אומר לך, אנחנו נתקן ואם יש בעיה עם ההסכמים הבינלאומיים - שיגיע לבית הדין האירופי

דוד ביטן:  תמצאו פתרון לעניין הזה

דוד ביטן:  אתם מסוגלים או לא מסוגלים? אם אתם לא מסוגלים, אנחנו נתקן את החוק איך שאנחנו מבינים

שלום דנינו: אתם יכולים לתקן את זה כך שתעודת המקור תוצג במעלה הדרך, תוך ככה וככה

דוד ביטן: 	אתם צריכים להתבייש בלהטיל מכס כדי להעלות את המחיר של המקביל

דוד ביטן:  אם יש הסכם בינלאומי, שיפנו לתקן את ההסכם הבינלאומי הזה

דוד ביטן:  מה קורה באירופה, איפה שאין תעודת מקור? מה הם עושים?     

גל ברנס: המכס הוא על רכבים, הוא לא על ייבוא מקביל

דוד ביטן: אבל אתה מוסיף עוד אחוזים למי שאין לו תעודת מקור, נכון?       

גל ברנס: יש מכס קבוע של 7% על ייבוא רכבים

גל ברנס:  אם מייבאים רכב ממדינה שאין לנו איתה הסכם סחר, המכס הוא 7%

גל ברנס:  יש רכבים אירופאיים שלא בהכרח מיוצרים באירופה אלא במדינות שהן לא מדינות שיש לנו איתן הסכם סחר

גל ברנס:  רשות המסים לא יכולה לדעת בלי תעודת המקור אם זה יוצר באירופה

דוד ביטן: איפה שהיצרן יכול לתת והוא לא נותן, שם אני מסכים איתך, אבל איפה שהוא יכול לתת ולא נותן מכל מיני סיבות, שם זה לא בסדר

דוד ביטן:  צריך לפתור את הבעיה הזאת

דוד ביטן:  במקום לפתור את הבעיה הזאת אתם מטילים מכסים

דוד ביטן:  איך אחר כך אתם רוצים שהמחיר ירד? רשות התחרות צריכה לטפל במשרדי ממשלה,   גם הם מונעים תחרות

דוד ביטן:  איפה התפקיד שלך? מה, אין לך סמכות לכפות על משרדי ממשלה?     

מיכל כהן: 	אין לי סמכות לכפות על משרדי ממשלה

דוד ביטן: 	שר הכלכלה, תביא חוק מטעם המשרד שמאפשר לרשות התחרות גם לתת הוראות למשרדי ממשלה כשזה פוגע בתחרות

ניר ברקת: האוצר הוא מונופול

ניר ברקת:  אני לא בטוח שאותו נוכל לפרק בשלב זה

דוד ביטן: תן להם קנסות

ניר ברקת: ברגע שאנחנו מטילים מכסים המחיר מתגלגל על הצרכן

דוד ביטן: ברור, זה מעלה את המחיר

ניר ברקת: בידינו הדבר

ניר ברקת:  אנחנו צריכים להשוות את התנאים בין ייבוא רכב רגיל לייבוא מקביל

דוד ביטן: דרך אגב, האוצר יכול להוריד את המכס איפה שאין תעודת מקור

אמנון מרחב: המכס המופחת נקבע בהסכמי הסחר כך שגם היצואן הישראלי נהנה ממכס מופחת בהוצאות הייצוא כתוצאה מההסכם

אמנון מרחב:   אם אנחנו נבטל עכשיו, זה יעבוד ההיפך

דוד ביטן: אני מסכים שאם לא ניתן תעודה לחו"ל הם יורידו, אין בעיה

דוד ביטן:  כשהם לא נותנים אנחנו נוריד, וכשאנחנו לא נותנים אנחנו גם נוריד

דוד ביטן:  זה לא יפגע בהסכם הסחר

רועי ארפי: לאירופה לא מעניין אם את נותן הנחה או לא נותן הנחה

רועי ארפי:  את אירופה מעניין אם אתה נותן את תעודת המקור מישראל לאירופה

ניר ברקת: אנחנו צריכים להתייחס לייבוא המקביל באותה רמה של הייבוא הישיר

רועי ארפי: אנחנו רוצים שוויון

דוד ביטן: בשוויון הזה יש עדיין בעיות אחרות שצריך לפתור

מיכל כהן: תעודות מקור זה על רכבים חדשים

מיכל כהן:  הצעת החוק הזאת באה בשביל אבקת כביסה, משחת שיניים

דוד ביטן: יש מוצרים שיש להם תעודת מקור והם לא רכבים?     

מיכל כהן: לא

דוד ביטן: למה לא? אם אני מייבא טלוויזיה, מה הבעיה?       

רחל גור: אנחנו מדברים פה על הגנה על ייבוא מקביל, שזה דבר מבורך, אבל לפחות בתחום התמרוקים אסור לייבא היום בייבוא מקביל

דוד ביטן: נתייחס גם לזה

דוד ביטן:  אף אחד לא דיבר איתי על זה

רחל גור: משחת שיניים אסור להביא בייבוא מקביל

דוד ביטן: בגלל נושאים רפואיים, נכון?     

ניר ברקת: מה שהגברת מדברת עליו יטופל בחוקים הבאים שנביא לשולחן הוועדה

יעל דיין: הצעת חוק התחרות הכלכלית (איסור פגיעה ביבוא מקביל או ביבוא אישי)  (הוראת שעה), התשפ"ג-2022     

יעל דיין: יקרו את חוק התחרות הכלכלית, התשמ"ח-1988, כך:     

דוד ביטן: תבטל את הוראת השעה, לא צריך הוראת שעה

דוד ביטן:  אם צריך לעשות תיקונים מסוימים, תעשו

31ד יבוא: "פרק ד'2: יבוא מקביל ויבוא אישי     			31ה

31ד יבוא: 	בפרק זה –      				"אדם" – כהגדרתו בסעיף 26(ו);     				"יבוא אישי" – יבוא של טובין על ידי יחיד, שאינו מיועד 				לצורכי אספקה, ייצור או מתן שירותים ואינו במסגרת  				של פעילות מסחרית, ובלבד שהטובין מיובאים בכמות  				סבירה  לשימושו האישי או המשפחתי של אותו יחיד;     				"יבוא מקביל" – יבוא לישראל של טובין שאינו יבוא  				אישי בידי מי שאינו יבואן ישיר; 				"יבואן ישיר" – אדם שמתקיים לגביו אחד מאלה:     

31ד יבוא: שיובאו לישראל, בהתאם להסדר עם יצרן  הטובין במדינת חוץ;     

31ד יבוא: עם אדם במדינת חוץ;     			"מעשה" – לרבות היות צד להסדר, התניית תנאים 			מסחריים, שינוי תנאים מסחריים, סירוב לספק  			נכס או שירות, דיווח על סחורה שמקורה ביבוא  			מקביל באופן המאפשר מעקב אחר שרשרת  			האספקה, או חלקה, של אותה סחורה

31ד יבוא:      בהגדרת ייבוא אישי אנחנו מדברים על ייבוא של טובין על ידי יחיד, שזה בן אדם שמייבא את זה לצורכי עצמו, לא לצורכי אספקה או מכירה לאחרים

31ד יבוא:  ייבוא מקביל זה ייבוא שהוא לא ייבוא אישי וגם לא ייבוא על ידי מי שהוא יבואן ישיר

31ד יבוא:  בהגדרת מעשה אנחנו מדברים על הגדרה שהולכת אחרי התכלית של הפעולות, כשהרעיון הוא להגדיר את המונח ככה שיכלול את היותו של היבואן הישיר צד להסדר, את כל מה שנוגע להתניית תנאים מסחריים, שינוי התנאים המסחריים, סירוב לספק נכס או שירות, ודיווח על סחורה שמקורה בייבוא מקביל באופן שמאפשר מעקב אחר שרשרת האספקה, או חלקה, של אותה סחורה

מיכל כהן: ניסינו להרחיב את המעשה, כי יכולים להיות מעשים שיעשה יבואן רשמי, יבואן שיש לו קשר עם היצרן, שהם לאו דווקא בהסדר או בהסכמה עם היצרן

מיכל כהן:  הוא יכול לעשות כל מיני פעולות שיעצרו ייבוא מקביל

מיכל כהן:  הוא יכול, למשל, להתלונן על זה שכל הייבוא מזויף, הוא יכול להתלונן כל מיני תלונות סרק שהן לא נכונות, שהן לא על בסיס ידע וככה לעצור את הייבוא המקביל

מיכל כהן:  ניסינו להרחיב את הפריזמה כך שזה יכלול כל מעשה של היבואן שבכוחו לעשות לבד, לאו דווקא עם היצרן, ויכול למנוע את הכניסה של הייבוא המקביל

מיכל כהן:  נתנו דוגמאות לדברים שראינו אותם קורים בשטח

מיכל כהן:  ראינו גם מקרים שהיבואן אומר ליצרן: "הי, תלך לדילר שלך במדינה הזאת והזאת, תעקר אותו כי הוא מביא לייבוא מקביל, ואני אראה לך הוכחות"

מיכל כהן:  היו גם מקרים שבהם התלוננו למשרד הבריאות על כך שכל משחות השיניים מזויפות ואסור להכניס אותן לארץ, למרות שאלו היו משחות שיניים של קולגייט שהיו מקוריות לחלוטין ובאו ממדינה אחרת

מיכל כהן:  יש כל מיני דרכים שבהם יבואנים מנסים לעצור ייבוא מקביל, כמו למשל אם לא היה סימון של האותיות

מיכל כהן:  לכל מעשה כזה אין תועלת אחרת חוץ מאשר לעצור ייבוא מקביל, ואם יש לו תועלת אחרת, אפשר להשיג אותה גם בלי לעצור את הייבוא המקביל

מיכל כהן:  מה שקורה כתוצאה מהמעשה הוא שייבוא מקביל לא יכול להיכנס לארץ

שלום דנינו: זה מלווה בסנקציות?     

מיכל כהן: זה מלווה באפשרות שלנו להטיל עיצום כספי עד 8% מהמחזור ולא יותר מ-100 מיליון

שלום דנינו: זה מצוין בחוק הזה?     

מיכל כהן: כן

יעל דיין: אמנם המונח "מעשה" רחב, אבל הוא נקרא בהקשר של האיסור

יעל דיין:  האיסור הוא על מעשה שכתוצאה ממנו עלול להיפגע ייבוא מקביל

איתי עצמון: אם אתם אומרים שאתם מכירים פרקטיקות כאלו, מדוע לא נתתם הוראות מכוח הוראת השעה שהייתה בתוקף במשך שלוש שנים לאותם יבואנים ישירים? בדברי ההסבר כתבתם כך: "לעניין זה יובהר כי לא יראו כמעשה פנייה לרשויות שאינה פניית סרק"

איתי עצמון:  זה כתוב רק בדברי ההסבר, זה לא כתוב בנוסח החקיקה

איתי עצמון:  יכולה להיות פנייה של יבואן ישיר שתהיה רק ערעור, כשבפועל אותו בירור שלו עם הרשויות יצור חסם לייבוא מקביל

מיכל כהן: מתוקף הוראת השעה הקודמת שהייתה תקפה לשלוש שנים ראינו ששסטוביץ' העבירה לקולגייט העולמית דיווחים על ייבוא מקביל בצורה מאוד שגרתית

מיכל כהן:  אנחנו הטלנו הוראה שאסרה עליה לדבר עם קולגייט על ייבוא מקביל, אבל כשזה הגיע לבית הדין, בית הדין הבין שההוראה היא רחבה מידי כי בסופו של דבר יבואן צריך להיות מסוגל לדבר עם היצרן כדי לקבל הנחות

מיכל כהן:  שסטוביץ' נתנה בדיוק את מספר האצווה כדי שהיצרן יוכל לדעת בדיוק מי מכר את הייבוא המקביל, כשלזה לא ראינו שיש שום תכלית לגיטימית, להבדיל מהתכלית של לקבל הנחות

מיכל כהן:  ראינו גם פרקטיקות כאלו אחרי שהוראת החוק פקעה כבר

מיכל כהן:  ראינו בעיה במתן הוראות, לא ביכולת להטיל עיצום

מיכל כהן:  אנחנו ראינו שהוראות התנהגותיות זה משהו שלא תופס את הכל

מיכל כהן:  אם יש עיצום, היבואנים עצמם הם אלה שייזהרו מלעשות את זה מלכתחילה

מיכל כהן:  ברגע שיש סנקציה היבואן לא יעשה את המעשה מלכתחילה

מיכל כהן:  כשרק מאפשרים לנו לתת הוראות, היבואן אומר: "מה יכול לקרות לי, מקסימום יתפסו אותי

מיכל כהן:  אם יתפסו אותי ויתנו לי איזו הוראה, אני אלך לבית הדין"

מיכל כהן:  אני חושבת שהדבר צריך להיות הפוך, אני חושבת שהיבואן לא צריך לעשות את זה מלכתחילה, שזו התובנה שלנו מהזמן שבו הוראת השעה הייתה בתוקף

איתי עצמון: אני מבין את העמדה שלכם לעניין הוראת השעה הקודמת ומידת האכיפות שלה, אבל עדיין האיסורים וההגבלות על יבואנים ישירים - -       

דוד ביטן: ההגבלות רחבות מידי

דוד ביטן:  את לא יכולה להטיל 100 מיליון שקל לא בצורה ספציפית

איתי עצמון: מה גם שעקרונות האכיפה המינהלית קובעים שהמעשה האסור צריך להיות מאוד-מאוד ברור כי בכל זאת מדובר על גורם מינהלי שמטיל עיצום כספי, זו לא אכיפה פלילית

מיכל כהן: עשינו את זה בחוק התחרות, שזה חוק שצריך לתת פתרון למנעד מאוד-מאוד רחב של סיטואציות

מיכל כהן:  הפתרון שהגענו אליו בשיתוף פעולה עם ועדת הכלכלה בכנסת היה לפרסם גילוי דעת לציבור הרחב שיסביר את המדיניות

דוד ביטן: אי אפשר לתת 100 מיליון שקל בלי שאת נותנת את זה בצורה ספציפית, בלי שהאדם ידע מה הוא עובר, איזו עבירה הוא עושה

יעל דיין: בגלל זה אנחנו מציעים לפרסם גילוי דעת

דוד ביטן: יש לנו רעיון בעניין הזה

איתי עצמון: יש כמה דרכים לתת מענה לקושי הזה

איתי עצמון:  דרך אחת היא לציין במפורש את המעשים

איתי עצמון:  אם אתם אומרים שאתם מכירים את הפרקטיקות האלו ויודעים על אלה מעשים מדובר, אפשר למנות את המעשים האלה כדי שלא תהיה שאלה

אמנון מרחב: זו לא יכולה להיות רשימה סגורה, כי החיים מלמדים שתמיד מוצאים דרכים יצירתיות

דוד ביטן: תשנה את זה כל הזמן

דוד ביטן:  אתה יכול לשנות את ההוראות האלו לפי מה שמתרחש

דוד ביטן:  אתה יכול להטיל על מישהו 100 מיליון בלי שהוא יודע מה העבירות? יש דבר כזה? בשביל זה שאנחנו רוצים שיהיה ייבוא מקביל אתה לא צריך להעניש את היבואנים על כל דבר

איתי עצמון: התחום האפור פה הוא קצת רחב מידי

איתי עצמון:  אפשרות נוספת היא לעגן בחוק הוראה שכבר קיימת כיום לגבי העיצום הכספי - שהעיצום הכספי יותר רק אם המעשה הוא מסוג המעשים שקבע לעניין זה הממונה ברשומות, כלומר להכניס את הממונה על התחרות לקבוע בהודעה ברשומות או בפורמט אחר את סוגי המעשים כך שתהיה הרבה יותר ודאות לשוק וליבואנים הישירים מה אסור

איתי עצמון:  ככה יהיה גם לכם קל יותר לאכוף את אותן הפרות

דוד ביטן: יהיו פחות עררים

איתי עצמון: על כל החלטה של עיצום כספי ניתן לערור לבית הדין

יעל דיין: אנחנו מדברים פה על סנקציות על חברות עסקיות

יעל דיין:  חברה עסקית היא גורם מתוחכם, היא יודעת כל הזמן לשנות את האופן שבו היא פועלת כדי לחתור למטרה שהיא אנטי תחרותית, לכן יש חשש אמיתי שאם אנחנו נגדיר בצורה סגורה את הפרקטיקות, אנחנו פשוט - -       

דוד ביטן: אם עכשיו תטילו מיליארד שקל קנס על דיפלומט, הם לא יכניסו את זה למחיר? כל דבר מעלה את המחיר

דוד ביטן:  אף אחד לא משלם את זה מהכיס

ניר ברקת: זה ימנע מהם לעשות מעשה כשהם יודעים שיש תחרות

דוד ביטן: תן להם את הקנס, אבל שידעו על מה הם מקבלים

יעל דיין: כשאנחנו מדברים על הנושא הזה של מניעת ייבוא מקביל, יותר נכון להסביר את זה בגילוי דעת

דוד ביטן: מכיוון שמדובר פה בקנס גבוה, ומקובל עלי שיהיה קנס גבוה כי זה חברות גדולות, צריכים שהם ידעו על איזו עבירה מדובר לפני שהם עושים אותה

ניר ברקת: נראה לי יותר הגיוני ללכת למתווה השני שאמרת, הוא מאפשר גמישות

איתי עצמון: מה המתווה?     

אמנון מרחב: פרסום ברשומות, שהממונה יפרסם ברשומות

דוד ביטן: הם יגדירו את זה ברשומות

דוד ביטן:  אנחנו נאשר את החוק כפי שהוא, רק עם סעיף כזה שמחייב אותם

דוד ביטן:  אגב, מיכל, אתם נותנים קנסות?     

מיכל כהן: כן, אנחנו נותנים

דוד ביטן: למי נתתם? לא נראה לי שאתם נותנים

דוד ביטן:  אם אנחנו כותבים את זה בחוק אבל בסוף אתם לא נותנים לאף אחד, מה עשינו בזה?      

מיכל כהן: נתנו לחברה המרכזית 40 מיליון, נתנו לבזק 30 מיליון, נתנו לחברת החשמל, נתנו לנמל אשדוד

שלום דנינו: ההליכים נגמרו וקיבלתם כסף?       

מיכל כהן: חלקם נגמרו

מיכל כהן:  מה שחשוב מאוד בחוק זה שאנחנו מקבלים את הכסף ואין עיכוב ביצוע

מיכל כהן:  אם בסופו של דבר בית המשפט יגיד שצריך להחזיר כסף, רק אז נחזיר את הכסף, אבל קודם כל החברות משלמות ואין על זה עיכוב ביצוע

לירון נעים: אני רוצה להתייחס לשאלה לגבי ההגדרה של מעשה והרוחב שלה

לירון נעים:  ההגדרה של מעשה היא באמת רחבה, אבל הדיון צריך להיעשות לא בהגדרת מעשה אלא בהגדרת האיסור בסעיף 31ו

דוד ביטן: הוא הקדים את זה

לירון נעים: הפרקטיקות האנטי תחרותיות שיכולות להינקט נגד ייבוא מקביל ונגד ייבוא אישי הן אין סופיות, יש הרבה מאוד יצירתיות, ונאמר כאן שהמציאות עולה על כל דמיון

לירון נעים:  אנחנו לא יודעים לפרוט את כל הפרקטיקות

דוד ביטן: אבל היא יכולה כל הזמן לתבוע את התיקון שלהן

לירון נעים: אבל זה יקרה בדיעבד, זה יחול רק משם ולהבא

לירון נעים:  ניצול לרעה של מעמד מונופוליסטי זה דבר שיש עליו הרים של פסיקה, יש עליו מתודולוגיות כלכליות, והוא קשה מאוד להוכחה

לירון נעים:  אם נסמיך את הממונה לקבוע רשימה של התנהגויות, היא תקבע אותן בדיעבד כך שהן יחולו משם ולהבא

איתי עצמון: למה, הרי אמרתם שאתם יודעים מה הפרקטיקות?     

לירון נעים: הפרקטיקות שאנחנו יודעים שקיימות מנויות היום בתוך הגדרת מעשה

לירון נעים:  ההגדרה מתחילה אמנם במילה "לרבות" ולכן היא באמת מאוד רחבה, אבל אחרי המילה "לרבות" אנחנו מונים שורה של פרקטיקות שהן הפרקטיות שאנחנו מכירים היום ככאלו שפוגעות בייבוא מקביל ובייבוא אישי

לירון נעים:  אנחנו לא מסתפקים בהגדרת התנהגות, אנחנו מוסיפים לה בסעיפי איסור תנאים נוספים, תוצאה פוטנציאלית של פגיעה גם בייבוא המקביל והאישי וגם בתחרות בענף

לירון נעים:  שני היסודות של התוצאות הפוטנציאליות מצמצמות מאוד את המסננת פה

לירון נעים:  השוק יודע שכשהוא מקיים פרקטיקה מסוימת שמנויה בהגדרת מעשה שהתוצאה הפוטנציאלית שלה היא התוצאה הפוטנציאלית המאוד מורכבת שמנויה בגוף הסעיף, רק אז הם יהיו בגדר מפרי חוק

שלום דנינו: כשאת צריכה להוכיח אותה, נכון?     

לירון נעים: אנחנו צריכים להוכיח שאכן ישנה תוצאה פוטנציאלית כזאת כדי שהאכיפה הזאת תהיה אפקטיבית

דוד ביטן: על פי הייעוץ שלנו מדובר בכלים רחבים מידי

דוד ביטן:  מדובר פה על משהו שיש לו משמעות כספית גדולה

דוד ביטן:  אי אפשר להשאיר את הכל לרשות התחרות שתעשה מה שהיא רוצה

איתי עצמון: גם ההצעה שהצעתי היא חריגה יחסית בעולם האכיפה המינהלית, כי בדרך כלל הכלל המקובל הוא שההפרות המינהליות כתובות בצורה מאוד-מאוד מדוקדקת

לירון נעים: למעט בהגבלים עסקיים

איתי עצמון: לא

איתי עצמון:  גם בהגבלים עסקיים - -      

יעל דיין: גם בהגבלים עסקיים מדברים על הסדר, והסדר זה לא הסכם ולא חוזר, הסדר זה מונח רחב

מיכל כהן: אני רוצה להגיד לייעוץ המשפטי מה קורה במונופול ולמה מונופול זה קצת שונה

מיכל כהן:  ברשימת המעשים יכולה להיות קביעת חסמי מעבר, כשבתוך חסמי מעבר יש שפע של התנהגויות שהתוצאה שלהן היא אפליה

מיכל כהן:  רשימת המעשים של מונופולים היא לא הפרקטיקות המדויקות של מה שעושים המונופולים, אלא המהות של - -      

דוד ביטן: בגלל שזה רחב יהיה לך כל היום דיונים משפטיים, כל היום עררים

יעל דיין: יש לנו ערכאת ערר מאוד-מאוד הדוקה

יעל דיין:  אנחנו לא מנהלים הליכים של עתירות מינהליות

יעל דיין:  בית הדין לתחרות בודק את ההחלטות שלנו בדיקה מדוקדקת

שלום דנינו: מה זה בית הדין לתחרות?     

יעל דיין: בית הדין לתחרות זה בית דין שמוקם מכוח חוק התחרות, שזאת ערכאה של בית משפט מחוזי בירושלים

שלום דנינו: רק בזה הוא מטפל?     

יעל דיין: יושב שם שופט או שופטת שמתמחים בדיני תחרות, יושבים שם נציגי ציבור

יעל דיין:  הערכאה הזאת בודקת את ההחלטות שלנו מלפני ומלפנים, כולל הראיות, כולל הניתוח המשפטי, כולל הניתוח הכלכלי

יעל דיין:  זו לא איזו שהיא עתירה מינהלית שבה אנחנו פשוט מעבירים את ההחלטות שלנו בשאלות של סבירות ומידתיות

דוד ביטן: מה קורה עם התראה מינהלית?     

לירון נעים: בחוק התחרות אין התראה מינהלית

דוד ביטן: למה?     

לירון נעים: אמנם אין התראה מינהלית כהגדרתה בחוקי עיצומים אחרים, אבל כן יש הודעה על כוונת חיוב

דוד ביטן: מה אם את שולחת התראה והוא מתקן אותה?     

שלום דנינו: אני מבין שההתמודדות פה היא בשתי חזיתות

שלום דנינו:  חזית אחת היא מול היצרן בחו"ל, לדעת מה דיבר, מה עשה בשביל לסכל פה ייבוא, ויש את החזית הפנימית מול הרשויות של המדינה, איך להתנכל לייבוא

שלום דנינו:  יכול להיות הרבה פעמים שהנעל של האדידס לא מקורית

מיכל כהן: יכול להיות גם מול החנויות

שלום דנינו: ברור

שלום דנינו:  האם אתם יכולים להיות הכתובת לתלונות של אותם יבואנים? צריך שיהיה איסור להתלונן לרשויות ולבתי המשפט ורק להעביר את זה דרך המסננת שלכם, שאתם תבחנו את זה, כי כך אתם מקטינים את הנזק, אתם עוצרים את זה

מיכל כהן: אני חושבת שזה הפוך - זה לבקש מאיתנו אישור לעשות משהו

שלום דנינו: התלונה מגיעה אליכם

שלום דנינו:  הוא לא מבקש אישור, אלא אתם בוחנים את התלונה שלו

מיכל כהן: לפני הדיון הבא נגיע להסכמה עם הייעוץ המשפטי של הכנסת על נוסח מוסכם

דוד ביטן: יש הערה באותו כיוון של לובי 99

דוד ביטן:  הם אומרים לציין באופן מפורש התנהגויות ספציפיות מצד היבואן הישיר

דוד ביטן:  גם ליבואנים הכלליים יש במשחק הכלכלי משהו, אי אפשר לבוא ולפגוע בהם בלי להסתכל מה זה יוצר

אמנון מרחב: אני חושב שהחיים הם פשוטים למי שהולך בדרך המלך

אמנון מרחב:  מי שלא משחק משחקים, מי שאומר שהוא מביא את הדברים שלו ולא מתעסק עם מה שקורה מסביבו, יישן בשקט, אף אחד לא יתנפל עליו

דוד ביטן: אבל החיים לא פשוטים

אמנון מרחב: 	אם מישהו יתחיל לשחק משחקים, החיים שלו לא יהיו פשוטים

דוד ביטן: זה לא מדויק מה שאתה אומר

דוד ביטן:  לא מדובר פה על 100,000 שקל, מדובר פה על עד 113 מיליון

דוד ביטן:  אתה חייב להגיד לו במפורש מה לא בסדר במה שהוא עושה לפני שאתה נותן לו קנס

אמנון מרחב: כל עוד הוא עוסק רק בייבוא הישיר שלו אף אחד לא יתנפל עליו, אבל ברגע שהוא יעשה מעשה כדי לסכל ייבוא מקביל הוא יהיה צפוי לקנס

אמנון מרחב:  ברגע שאתם מתחילים לסגור את הרשימה - -     

דוד ביטן: מה ההצעה?     

איתי עצמון: אם אני מבין נכון יש נכונות ברשות התחרות לבחון את הורדת המילה "לרבות" בהגדרת מעשה, כלומר שהגדרת מעשה תהיה יותר קונקרטית

איתי עצמון:  ברגע שמורידים את המילה "לרבות" זאת לא הגדרה מרבה, זאת הגדרה מאוד ספציפית שמונה את ההתנהגויות האסורות

דוד ביטן: ואז אין בעיה עם הסעיף?     

איתי עצמון: ואז הקושי מאוד מופחת בעיני

יעל דיין: אנחנו נרצה אולי להוסיף עוד - -      

איתי עצמון: עוד התנהגות?     

שלום דנינו: או עקרונות

שלום דנינו:  צריך להיות עיקרון ודוגמה

איל שפירא: אם אנחנו לוקחים את הסעיף הזה כסעיף סגור, לא יהיו פה דברים שחלים על הרכב

איל שפירא:  אם אנחנו נייצר רשימה, מחר בבוקר יגיעו משוק כזה וכזה ויגידו שהדברים לא חלים עליהם

איתי עצמון:  אפשר להסמיך אתכם לקבוע עוד התנהגויות

איל שפירא: זו גם אפשרות

דוד ביטן: ומי מבקר את זה?     

איתי עצמון: אנחנו

איתי עצמון:  זה יגיע לאישור הוועדה

דוד ביטן: אין לנו בעיה

לירון נעים: האם הרעיון הוא שהממונה תקבע ברשומות התנהגויות שהן בגדר הפרה מינהלית?      

דוד ביטן:  הורדנו את הרשומות

איתי עצמון: ההצעה הייתה לגבי הסעיף שנוגע לעיצום כספי

איתי עצמון:  אם אתם מוכנים להוריד את המילה "לרבות" כך שהגדרת מעשה תהיה רשימה סגורה, אפשר להסמיך את השר, בהתייעצות, או לפי הצעת הממונה ואישור ועדת הכלכלה, לקבוע בתוספת שנוסיף לחוק עוד רשימה של סוגי מעשים

יעל דיין: אנחנו נשמח לשקול בין שתי החלופות

דוד ביטן: אוריאל לין, בקשה

אוריאל לין: 	לא מביאים לכם הצעות אמיתיות להוריד את יוקר המחייה

אוריאל לין:  כשתרצה, אדוני היו"ר, לקיים דיון על הורדת יוקר המחייה בישראל, אני אביא הצעות ממשיות איך צריך להוריד את יוקר המחייה

אוריאל לין:  אני מצטער מאוד לומר שכרגע אתה מביא הצעות בשוליים, לא הצעות

אוריאל לין:  קיימתם דיון על הצעת חוק מסובכת, מבולבלת, פוגעת בעקרונות, שיש בה חוסר איזון תהומי, כי לא מבחינים בין תפקידו של היבואן הישיר לתפקידו של היבואן העקיף

אוריאל לין:  מי שבונה פה את השוק, מי שמביא את המוצרים, מי שבונה את המותג זה לא היבואן העקיף, זה היבואן הישיר, כשהוא עושה את זה לפי ההנחיות שהוא מקבל ישירות מהיצרן

אוריאל לין:       החוק הזה מיותר, ואני אסביר למה הוא מיותר

אוריאל לין:  הוא מיותר, משום שלהשיג את מטרתו אפשר להשיג מכוח סמכויות שכבר קיימות היום

אוריאל לין:  כשמעיינים יותר ברצינות בסעיפי החוק, כשבוחנים אותם בצורה דקדקנית, נוכחים לראות שאין צורך בסעיפים האלה

אוריאל לין:  האיגוד שלנו מייצג גם את היבואן הישיר וגם את היבואן העקיף, כשאנחנו מאמינים שצריכים לשרור יחסים הוגנים בין השניים

אוריאל לין:  כל פעולה שיאפשר יבואן ישיר שהיא לא מתכלית עסקית אמיתית אלא מיועדת לפגוע ביבואן העקיף פסולה בעינינו

שלום דנינו: על זה מדבר החוק

שלום דנינו:  איפה אתה רואה את הבעיה העקרונית?     

אוריאל לין: נכנסתם לניתוח של סעיפי החוק

אוריאל לין:  תחשבו רגע אחד מה כוללת ההגדרה של מעשה

אוריאל לין:  זה עולם ומלואו

אוריאל לין:  זה כולל גם פעולות שאותם יעשה היבואן הישיר באופן לגיטימי כדי לקיים תחרות הוגנת

שלום דנינו: 	נותנים שבוע כדי להגדיר ולצמצם את ההגדרה של מעשה

אוריאל לין: ברגע שאנחנו קוראים ליבואן "יבואן בלעדי" אנחנו מטעים את חברי הכנסת, אנחנו מטעים את הציבור, כי הוא לא בלעדי

אוריאל לין:  זו מילה פופוליסטית

שלום דנינו: 	הוא לא מוגדר בחוק כיבואן בלעדי

אוריאל לין: הוא יבואן שיש לו בלעדיות על מותג, כאשר בלי זה לא ניתן לבנות תחרות ולא ניתן לבדל מוצר של יצרן אחד לעומת מוצר של יצרן אחר

אוריאל לין:  הוא בלעדי על מותג, הוא לא בלעדי על מוצר

אוריאל לין:  אנחנו רוצים למנוע מעשה שיש בו פגיעה בתחרות, אנחנו רוצים שיהיו יחסים הוגנים בין היבואן הישיר ליבואן העקיף

אוריאל לין:  אם אדם בנה שוק, השקיע בבניית המותג, ואז הוא ראה שמותג שהוא בנה מגיע לישראל בדרך שונה שמסכנת את כל מה שהוא בנה, מה הוא יעשה? הוא יעמוד דומם? כשאנחנו הולכם להטיל פה חובות על יצרנים בחו"ל אנחנו בעצם מתערבים ביחסים חוזיים

אוריאל לין:  מדינת ישראל מתיימרת לומר ליצרן בחו"ל: "אתה תקבע תנאים כאלה וכאלה"

אוריאל לין:  ומה אם היצרן בחו"ל לא רוצה את התנאים האלה, המדינה תכתיב לו אותם? היא לא תכתיב לו אותם, כי הוא לא יקבל אותם

אוריאל לין:  אין לנו סמכות עליו

אוריאל לין:  אנחנו מתערבים ביחסים אינטימיים שלא צריך להתערב בהם

אוריאל לין:  אם אנחנו באים ואומרים שיבואן ישיר לא יכול לעשות פעולה שתכליתה היא לפגוע ביבואן העקיף, זה בסדר, אבל בשביל זה אתם לא צריכים את כל החוק הזה

אוריאל לין:  החוק הזה מיותר, משום שיש לנו את מלוא הסמכות היום בחוק התחרות הכלכלית

אוריאל לין:  חוק התחרות הכלכלית נותן סמכויות ברורות לרשות התחרות לפעול נגד פגיעה בתחרות ופגיעה בציבור

אוריאל לין:  חיפשנו דוגמה באירופה לחקיקה כזאת כי שר הכלכלה אמר לנו היום שהוא רוצה ליישר קו עם מה שקורה באירופה, אבל אין חקיקה כזאת

אוריאל לין:  אם היה דיון מעמיק ורציני מול רשות התחרות, יכול שהייתה מגיעה לוועדה הצעת חוק פשוטה וברורה

אוריאל לין:  יש פה חוסר רצינות, אין פה מהלכים אמיתיים שיורידו את יוקר המחייה

אוריאל לין:  אני יכול להציע לכם הצעות אמיתיות

דוד ביטן: אז תציע

דוד ביטן:  בינתיים אני לא רואה את ההצעות

אוריאל לין: אם תרצו לקיים דיון על הנושא של יוקר המחייה בישראל - -     

דוד ביטן: 	קיימנו כבר 20 דיונים על הנושאים האלה

דוד ביטן:  אנחנו ממשיכים לפי תחומים

שלום דנינו: 	אוריאל, דיברתי עם האנשים שלך, אני חושב שקיבלנו הרבה ממה שהצעת

שלום דנינו:  בדיון הגדול, מתוך כבוד גדול אליך ולניסיון שלך, ביקשנו לקבל ממך את אותם נושאים שאתה חושב שהם מכריעים בנושא של הפחתת יוקר המחייה

אוריאל לין: אני אעביר את זה היום ליו"ר הוועדה

דוד ביטן: תעביר

עופר כסיף: האם ההגדרה של מעשה כפי שמופיעה כאן מועילה משהו כאשר ב-31ו כבר מוגדר מה הוא מעשה? נראה לי שזה  גם מיותר וגם מזיק לנוסח החוק

עופר כסיף:  ב-31ו נראה לי שיש הרחבה גדולה מידי, כי בסעיף 31ו(1) כתובות המילים "מעשה שכתוצאה" וב-(2) כתובות המילים "מעשה שעיקרו" שאפשר לכלול בזה גם כוונה

עופר כסיף:  למה צריך לכלול גם כוונה וגם תוצאה? ב-31ו(1) כתוב שבשל כך עלולה להיפגע התחרות בענף

עופר כסיף:  מי אמר שבשל כך תיפגע התחרות בענף?     

דוד ביטן: דווקא המילים "בשל כך" פותרות לך את הבעיה, כי רק אם זה פוגע זה נכנס

לירון נעים: זה  נכון שהגדרת מעשה היא מאוד רחבה, אבל לא כל מעשה ייכנס, רק כזה שעלול לפגוע

דוד ביטן: וזו החלטה של רשות התחרות

דוד ביטן: למה צריך את ההגדרה של מעשה?     

דוד ביטן: אין ברירה, חייבים

לירון נעים: זאת שאלה מצוינת

לירון נעים:  כיוון שמדובר בהפרה מינהלית, ביקשנו להגדיר מעשה באופן אינדיקטיבי לשוק כדי לתת - -     

דוד ביטן: כדי שלא יטילו קנסות סתם

איתי עצמון: כדי שהיבואנים ידעו מה מותר ומה אסור

איתי עצמון:  יש התנהגויות שהן בגדר התנהגויות לגיטימיות

איתי עצמון:  אנחנו מדברים על איזה תחום אפור

עופר כסיף: זאת בדיוק הסתירה הלוגית

לירון נעים: התנאי לכך שיהיו שתי תוצאות פוטנציאליות מצמצם מאוד את רוחב ההפרה, נותן יותר ודאות לשוק

לירון נעים:  על חשבון זה הרחבנו את הגדרת מעשה, כיוון שקשה מאוד למנות רשימה סגורה של מעשים

מיכל כהן: שתי האופציות לא דורשות כוונה

מיכל כהן:  מה שנדרש פה זה שאופרטיבית המעשה הזה יפגע בייבוא המקביל

עופר כסיף: מה המשמעות של המילים "מעשה שעיקרו"?     

לירון נעים: עיקרו ברמה העובדתית

לירון נעים:  אנחנו בעיצומים כספיים לא בוחנים יסוד נפשי אף פעם

מיכל כהן:   עיקרו אומר שזה מה שהוא עושה, שאין לו איזו שהיא תוצאה פרו תחרותית אחרת

איתי עצמון: צריך לזכור שבאכיפה מינהלית אין יסוד נפשי, אין מחשבה פלילית, לכן היה לי כל כך חשוב שניתן קונקרטיזציה למעשים האלה

איתי עצמון:  לא משנה אם היבואן התכוון, לא התכוון, לא משנה מה הוא חשב לעשות או חתר לעשות, מה שמשנה בסוף זו התוצאה האובייקטיבית, כשאת זה תקבע הרשות האוכפת

דוד ביטן:   הקנס זה עד, נכון?     

איתי עצמון: נכון, זה מנגנון יחסית חריג בעולם האכיפה המינהלית

איתי עצמון:  יש כאן סכומי מקסימום שהממונה על התחרות רשאית להטיל לאחר היוועצות עם הוועדה לפטורים ומיזוגים

דוד ביטן:  מה זה שייך לפטורים ומיזוגים?     

איתי עצמון: ועדה שעוסקת גם בפטורים ובמיזוגים וגם בייעוץ לממונה בקביעת סכום העיצום הכספי

איתי עצמון:  החוק קובע תקרה

יעל דיין: יש לנו גילוי דעת שמפרט את השיקולים שלנו בקביעת גובה העיצום הכספי

איתי עצמון: זה השיקולים הקבועים בחוק

יעל דיין: הוא מבנה את שיקול הדעת

יעל דיין:  זה גם קיבל כבר את אישור בית הדין לתחרות

דוד ביטן: אתם לוקחים בחשבון את המחזור?     

יעל דיין: כן, ונותנים משקל לאיך הפרקטיקה משפיעה על התחרות, האם היו כל מיני פעולות לצמצום ההפרה

דוד ביטן: נראה לי שכל היום תהיו בבתי המשפט

שלום דנינו: מה המעמד של גילוי דעת?     

יעל דיין: זה מתווה את שיקול הדעת של הממונה

יעל דיין:  זה פרסום רשמי של המדיניות של הממונה שמסביר לציבור איך היא מתכוונת לפעול

שלום דנינו: איך זה מגיע ליבואנים?     

יעל דיין: זה פומבי באתר האינטרנט שלנו

שלום דנינו: זה לא מופנה אישי?     

יעל דיין: הגורמים העסקיים מכירים את גילוי הדעת שלנו ופועלים על פיו

דוד ביטן: אני מבקש שפעם בשנה יהיה דיווח לוועדה על איזה עבירות בוצעו, מה הקנסות ואיך זה עזר ליוקר המחייה ולכל הדברים האלה

מיכל כהן: העניין של איך זה עזר דורש בדיקה אמפירית שהיא לא תמיד אפשרית

דוד ביטן: למה? זה הרי עניין של אם המחירים ירדו או לא ירדו

מיכל כהן: 	המחירים יורדים ועולים בגלל רצף גדול של סיבות

דוד ביטן: אז לא נבדוק אם החוק הזה עזר?     

איתי עצמון: אתם לא יכולים לבדוק את היקף הייבוא המקביל, אם היקף הייבוא עלה?     

מיכל כהן: 	אין לנו דרך לבדוק

דוד ביטן: 	אתם צריכים להביא לנו איזה נתון

דוד ביטן:  מה, אנחנו סתם עושים חוק? אתם הבאתם את החוק הזה בשביל מטרה מסוימת, נכון? אחרת לא הייתם מביאים אותו

דוד ביטן:  בוא נראה שהמטרה עובדת

מיכל כהן: 	המטרה היא שאיפה שפוגעים בייבוא מקביל נוכל לעצור את הפגיעה הזאת ולהעניש

מיכל כהן:  אנחנו לא יכולים לתת את ההשפעה, מדובר באין סוף קטגוריות

דוד ביטן: 	אנחנו בכוונה לא עשינו לכם הוראת שעה, נתנו את זה קבוע

דוד ביטן:  במקום הוראת השעה תדווחו לוועדה על חמש שנים ראשונות - אחר כך אין בעיה

מיכל כהן: 	אנחנו יכולים לדווח על ההפרות שגילינו, אנחנו יכולים לדווח על העיצומים שהוטלו

מיכל כהן:  לגבי ההשפעה - -     

דוד ביטן: למה? אתם רשות התחרות

מיכל כהן: 	אנחנו מנסים ככל יכולתנו לעשות מחקרי השפעה להמון דברים

דוד ביטן: באופן כללי תגידו מה ההשפעה, לא ספציפית עכשיו

עופר כסיף: יש קורלציה בין הסנקציה על מי שמפר לבין המוצר, לבין הרווח שהוא מפיק?     

מיכל כהן: זה לא לבין הרווח, זה לפי מחזור המכירות

מיכל כהן:  זה איזה שהוא פרוקסי לעוצמה של החברה

מיכל כהן:  אנחנו  מתייחסים גם למידת הפגיעה בתחרות, לעמידה הפוטנציאלית של הפגיעה בתחרות כתוצאה מפרקטיקה מסוימת, וזה חלק מהשיקולים שמנויים בחוק כשאנחנו קובעים את גובה העיצום

מיכל כהן:  הבקשה שלך לאיזו שהיא השפעה מסחרית - -     

דוד ביטן: תמצאו את הסעיף, אני סומך עליכם

מיכל כהן: אנחנו ננסה לבוא עם הצעה

אמין עבד אלהדי: אני בעל סוכנות טויטה וסובארו, אני קשור ליבואן הישיר

אמין עבד אלהדי:  אני מבקש מכבוד יו"ר הועדה לאסור על היבואנים להגביל את הסוכנויות מלעסוק בייבוא אישי

אמין עבד אלהדי:  אסור לי לקנות רכב מייבוא אישי ולמכור אותו למרות שיש לי עוד חברה שאני עושה בה עוד דברים

אמין עבד אלהדי:  אנחנו מבקשים שיבואן זעיר ויבואן מקביל יקבלו רישיונות כדי להוריד את המחירים

אמין עבד אלהדי:  יש מכוניות שניתן להרוויח עליהן 50,000 שקל

אמין עבד אלהדי:  אנחנו מקבלים 2,000 שקל על מכירת רכב, שזה ממש לענות את הסוכנויות והמוסכים

שלום דנינו: כל הכבוד לך על האומץ לבוא לפה ולהגיד את הדברים האלה

דוד ביטן: יש לכם תשובה על הבקשה הזאת?      

מיכל כהן: אנחנו בשיח עם משרד התחבורה כדי לנסות ולהוריד את החסמים האלה

לנה גרשקוביץ: אנחנו כרגע עובדים על תיקון תקנה מכוח סעיף 58 לחוק הרישוי, תיקון שמדבר על כל הנושא של התנאים וההגבלות שהיבואן יכול להטיל על מוסך ההסדר

דוד ביטן: כמה זמן?     

לנה גרשקוביץ: אנחנו נמצאים בשלבים ממש סופיים

לנה גרשקוביץ:  אנחנו צריכים לפרסם את זה לשימוע ציבורי

שלום דנינו: האוצר צריך לטפל בעניין של הביטוח הייחודי, המיוחד

אמין עבד אלהדי: שיהיה מותר לי לעסוק בייבוא מקביל, מה שיוריד את יוקר המחייה

דוד ביטן: יש חוק מיוחד על הייבוא המקביל במכוניות מלפני שבע שנים, חוק הרישוי

דוד ביטן:  פה מדובר בקנסות לאלה שמפריעים לייבוא המקביל, שזה חוק אחר לגמרי

איתי עצמון: גם בחוק הרישוי יש הוראות שאוסרות על יבואן ישיר לסכל ייבוא בידי יבואנים מסחריים אחרים

איתי עצמון:  יש שם הוראות ספציפיות שאוסרות על פרקטיקות כאלו אצל יבואנים ישירים

דוד ביטן: שם יש קנסות אחרים?      

שלום דנינו: כבר היום מסתובבים הרבה רכבים בייבוא פרטי

שלום דנינו:  שלא יכבידו עליהם

דוד ביטן: הם הולכים לסדר את זה

לנה גרשקוביץ: הנושא של הצעת החוק פוגש אותנו בשני תחומים – בתחום הייבוא של הרכב ובתחום של ייבוא מוצרי תעבורה

לנה גרשקוביץ:  בתחום ייבוא של הרכב יש לנו את סעיף 54 לחוק שלפיו מונעים מהיבואן לסכל ייבוא בידי יבואן אחר

לנה גרשקוביץ:  כרגע אנחנו עובדים על תיקון חקיקה כך שנוכל לבקש הצהרת יצרן

דוד ביטן: תביאו תיקון חקיקה לחוק הזה, כי בטוח אחרי שבע שנים יש כל מיני דברים שהתפתחו

דוד ביטן:  משרד האוצר, מה יש לך להגיד לגבי הביטוח של הייבוא האישי?      

גל ברנס: אני אבדוק עם רשות שוק ההון, הם הגוף האחראי

דוד ביטן: לישיבה הבאה תביא לנו תשובה

דוד ביטן:       יש לי רעיון שלא יפגע בהסכמים הבינלאומיים

דוד ביטן:  משרד האוצר, את המכס שאתם מטילים תעשו בצו

דוד ביטן:  כל מכונית משלמת מכס, לא משנה אם זה ייבוא אישי, מקביל, נכון? את ה-15% שהם חייבו תורידו מהמכס שמשלמים ואז לא פגענו בהסכם הבינלאומי

דוד ביטן:  אם אני צריך לשלם 1,000 שקל מכס על האוטו פלוס 200 שקל קנס, תורידו במכוניות של הייבוא המקביל את המכס ב-200 שקל ואז יוצא שוויון בתשלום בלי להפר את ההסכם הבינלאומי

רקפת שי: אין פה עניין של קנסות בכלל

דוד ביטן: אני קורא לזה קנס

דוד ביטן:  אני לא אומר שזה קנס לפי החוק, אבל זה קנס

ניסו זיתוני: זה קנס

ניסו זיתוני:  הוא מביא את האוטו שאני מביא

דוד ביטן: למה אנחנו עושים את כל הייבוא המקביל? כדי שתהיה תחרות וכדי שהמחיר ירד

דוד ביטן:  אם יביאו הרבה מכוניות בייבוא מקביל, היבואנים הראשיים יורידו את המחיר

דוד ביטן:  כמה כבר מורידים ייבוא מקביל? לא מורידים 100%, לא מורידים 40%, מורידים 10%, 15%

דוד ביטן:  אם את ה-15% אתם לוקחים אחר כך, הוא לא יכול להוריד את המחיר ואז מה עשינו בזה? נתנו לעוד יבואן לייבא בלי שהציבור הרוויח מזה כלום

דוד ביטן:  אני לא מבין את רשות התחרות, היא הייתה צריכה לבטל לכם את התשלום הזה

דוד ביטן:  בשביל מה היא קיימת? היא הייתה צריכה להגיד לכם: "רבותיי, אתם עושים עוול לתחרות, אתם עושים עוול למחירים"

דוד ביטן:  רוב הייבוא בארץ מבחינת סכומים זה מכוניות, כל השאר זה בקטן

דוד ביטן:  אם הם יצליחו להוריד ב-10%,ב-15% או ב-20% בייבוא המקביל, המחיר של המכוניות ירד

דוד ביטן:  ההוצאה על מכוניות זאת הוצאה רצינית על הציבור

דוד ביטן:  אני לא מבין למה בכלל יש ויכוח על זה

דוד ביטן:  בגלל תעודת המקור המכס מצאו שיטה לגבות כסף?      לגבי הביטוח תמצאו פתרון

דוד ביטן:  אנחנו רוצים לראות איך אנחנו מכניסים את הסעיף שהיה בחוק ההסדרים, כי זה טוב לתחרות, זה טוב לכולם

דוד ביטן:  אם נפתור את הבעיות - נכניס, ואם לא - לא נכניס

דורון יהודה: ציבור הנכים קונה היום רכב בייבוא אישי ומשלם מסים יותר גבוהים מאשר משלמים על אוטו רגיל

דוד ביטן: למה?     

דורון יהודה: את זה אני לא יודע

דורון יהודה:  את זה צריך לשאול את המכס או את האוצר

דוד ביטן: בגלל תעודת המקור

דורון יהודה: הם משלמים עוד 3,000, עוד 4,000

דוד ביטן: בגלל ה-15%?     

דורון יהודה: יוצרים מצב שלא כדאי

דורון יהודה:  אם תייר בא לארץ עם אוטו חייבים לתת לו שירות, גם אם זה שנה שלישית ורביעית, אבל אם אתה מייבא את האוטו, החברה אומרת לך: "לא, אני נותנת לך רק שנתיים"

דוד ביטן: איזו חברה? החברה המייבאת או היצרנים?     

דורון יהודה: 	החברה בארץ שנותנת שירות

דוד ביטן: הצעת החוק הזאת לא מטפלת רק ברכב

דוד ביטן:  מה שאתה אומר על הרכב הוא לגבי הנושא של הטיפול

דוד ביטן:  הנושא של תעודת מקור זו בעיה אחרת

דורון יהודה: כשאתה בא לטפל באוטו, הם אומרים לך: "לא, אין לנו את החלק"

דוד ביטן: זה לא בחוק הזה

דוד ביטן:  הישיבה הסתיימה, תודה רבה לכולם